Diari Oficial de la Generalitat Valenciana


Sumari del DOGV 5782, del 11-06-2008 (2008/7204)

Informació pública del Programa d'Actuació Integrada de la Unitat d'Execució 1-Vinival del Pla General d'Ordenació Urbana d'Alboraya.
-------------------------------------------------------------------------------------------------------------------------------------

### Dades del document

Número de DOGV
:   5782

Data del DOGV
:   11-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7204


Data del document
:   02-06-2008

Organisme emissor
:   Reyal Urbis, SA

Tipus de document
:   Informació Pública

Descriptors 

:   * Alboraia
    * pla d'urbanisme
    * empresa privada

Informació pública del Programa d'Actuació Integrada de la Unitat d'Execució 1-Vinival del Pla General d'Ordenació Urbana d'Alboraya. [2008/7204]  
Reyal Urbis, SA, representada per José María Ibarra Damiá, a fi de complir el requisit d'informació pública dels documents d'ordenació, que estableix l'article 134 de la Llei 16/2005, de 30 de desembre, de la Generalitat, Urbanística Valenciana, fa públic el següent:  
Programa d'Actuació Integrada del Sector de Sòl Urbà Vinival del Pla General d'Ordenació Urbana d'Alboraya  
Reyal Urbis, SA, ha formulat una proposta de programa d'actuació integrada, per al desenvolupament urbanístic dels terrenys inclosos en la unitat d'execució 1-Vinival, en sòl urbà del Pla General d'Ordenació Urbana d'Alboraya, adjuntant-hi l'alternativa tècnica, amb pla de reforma interior modificatiu, projecte d'urbanització, estudi hidrològic, inventari preliminar de construccions, plantacions i instal·lacions, mesures de control de qualitat i compliment de les normes de qualitat ambiental, documents d'ordenació com ara estudi d'integració paisatgística i tots els que pertoquen, segons l'article 124 de l'esmentada Llei Urbanística Valenciana; i document de justificació d'integració territorial; a l'empara del que disposa l'article 134.1 de la Llei Urbanística Valenciana i tenint en compte que es produirà una modificació de l'ordenació estructural; així com una còpia del resguard de la sol·licitud de la cèdula territorial d'urbanització, de conformitat amb l'article 226.2 del Reglament d'Ordenació i Gestió Territorial i Urbanística.  
- Remitent promotor: Reyal Urbis, SA, amb domicili al carrer d'Ayala, número 3, de Madrid, i amb CIF V18054958.  
- La zona afecta al programa limita: al nord, sòl urbà terciari Patacona; a l'est, sòl urbà residencial Vera; a l'oest amb la línia del ferrocarril de València a Tarragona; i al sud sòl urbanitzable residencial Vera 2, programat i en execució.  
En la seua sessió de Ple ordinària de 27 de desembre de 2007, publicat en el Diari Oficial de la Comunitat Valenciana número 5730, de 28 de març de 2008, l'Ajuntament d'Alboraya va acordar:  
Primer. Admetre a tràmit la sol·licitud presentada per José María Ibarra Damiá, en nom i representació de l'empresa Reyal Urbis SA, sobre la programació indirecta de la unitat d'execució 1-Vinival, acordant la programació per gestió indirecta del sector esmentat.  
Segon. Iniciar el procediment de gestió indirecta per a la programació de la unitat d'execució 1-Vinival.  
Tercer. Aprovar les bases particulars per a la selecció i adjudicació del Programa d'Actuació Integrada de la Unitat d'Execució 1-Vinival i publicar-ne el text íntegre en el Diari Oficial de la Comunitat Valenciana.  
Quart. Publicar l'anunci de concurs amb el contingut assenyalat en l'Ordre de 13 de desembre de 2006, de la conselleria de Territori i Habitatge, al tauler d'anuncis de l'Ajuntament, Diari Oficial de la Unió Europea i Diari Oficial de la Comunitat Valenciana, informant de la possibilitat de presentar proposicions per a participar en el concurs de programa d'actuació integrada dins dels terminis legalment previstos.  
Cinqué. Suspendre l'atorgament de llicències i l'admissió d'iniciatives de programació per tramitació del present programa de conformitat amb el que disposen els articles 289 i 190 del ROGTU.  
Sisé. Notificar el present acord a l'empresa Reyal Urbis, SA.  
El 28 de març de 2008 es va publicar en el Diari Oficial de la Comunitat Valenciana l'acord d'inici del procediment referit. S'ha tramés per a la seua publicació al Diari Oficial de la Unió Europea el 7 de març de 2008.  
D'acord amb l'article 134.2 de la Llei Urbanística Valenciana i 293.1 del Reglament d'Ordenació i Gestió Territorial i Urbanística, se sotmet la proposta de programa, el pla parcial modificatiu, el projecte d'urbanització i la resta de la documentació referida a informació pública, per un termini d'un mes, perquè s'hi puguen presentar al·legacions, comptador a partir de l'endemà de la publicació d'este anunci en el Diari Oficial de la Comunitat Valenciana.  
En un sobre tancat, i no sotmés a exposició al públic, es presenta la documentació que identifica el sol·licitant, la seua capacitat i solvència, així com la proposició juridicoeconòmica.  
La documentació esmentada està depositada a la Notaria de José María Cid Fernández, sítia al carrer del Botànic Cabanilles 16, 1r, 46568 Alboraya (telèfons 722 825 355 i 118 810 468).  
Qualsevol persona podrà comparéixer a l'esmentada Notaria, en horari de 09.00 a 14.00 hores de dilluns a divendres, i consultar la protocol·lització de l'alternativa tècnica de programa. També podrà presentar-se a l'Ajuntament d'Alboraya, siti al carrer de la Miraculosa, número 77, 46189 Alboraya, per a examinar l'exemplar que hi ha depositat i formular, si pertoca, al·legacions dins del termini indicat en el paràgraf anterior d'un mes a partir de la publicació d'este anunci en el Diari Oficial de la Comunitat Valenciana.  
Amb anterioritat a la publicació del present anunci, i en compliment del que estableix l'article 134.4 de la Llei 16/2005, s'ha remés el corresponent avís al domicili fiscal de les persones que consten en el cadastre com a titulars de drets afectats per l'actuació proposada.  
Així mateix, i de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la present informació pública s'efectua per a les persones interessades que siguen desconegudes, per a aquelles de qui s'ignore el lloc de notificació, o per a aquelles a qui intentada esta no s'haja pogut practicar, a fi de trametre un avís amb el contingut d'este anunci als titulars de drets que figuren en el cadastre, segons el que disposa l'article 296.4 del Reglament d'Ordenació i Gestió Territorial i Urbanística.  
Alboraya, 2 de juny de 2008.- Per Reyal Urbis, SA: José María Ibarra Damiá.